
ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης για την απαλλοτρί¬ 
ωση έκτασης στην περιοχή Παλαιοκάστρου Ν. Σερρών. 

Γνωστοποίηση παρακατάθεσης αποζημίωσης για την απαλλοτρί¬ 
ωση έκτασης στην περιοχή Κυργίων Ν. Δράμας. 

Παρακατάθεση αποζημίωσης για αναγκαστική απαλλοτρίωσή στο 

Δήμο Καμποχώρων Ν. Χίου . 

Παρακατάθεση αποζημίωσης για αναγκαστική απαλλοτρίωση στο 
Δήμο Καμποχώρων Ν. Χίου . 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του «Πύργου» που βρίσκεται στη 
Βαρειά Μυτιλήνης νήσου Λέσβου φερομένου ως ιδιοκτησία 
Ευάγγελου Πασιούρα και καθορισμός ειδικών όρων και περιορι¬ 
σμών δόμησης . 5 

Τροποποίηση του ρυμοτομικού σχεδίου της πόλης Καβάλας στην 
οδό Δοξάτου (Αγ. Παρασκευή). Φ.Π. 6-7. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη X 7001/92 απόφαση Νομάρχη Αχαΐας 
που δημοσιεύθηκε στο ΦΕΚ 834/14.8.92 τ. Δ'. 7 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Φ.913.3/42/24/8953 (1) 

Γνωστοποίηση παρακατάθεσης αποζημίωσης για την απαλλοτρίωση 
έκτασης στην περιοχή Παλαιοκάστρου Ν, Σερρών. 

Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α) Το Νομοθετικό Διάταγμα 797/71 «Περί Αναγκαστικών Απαλλο¬ 
τριώσεων», 

β) Την υπ’ αριθ. Πρωτ. Υ. 1505/4.9.91 (ΦΕΚ 702/4.9.91 τ. Β’) 
κοινή απόφαση του Πρωθυπουργού και Υπουργού Εθνικής Αμύνης σχε¬ 
τικά με την ανάθεση αρμοδιοτήτων Υφυπουργού Εθνικής Αμύνης στον 
Ιωάννη Σταθόπουλο. 

γ) Την υπ’ αριθ. Υ 1712/4.3.92 (ΦΕΚ 167/12.3.92 τ. Β') τροπο- 
ποιητική αυτής, γνωστοποιεί: 

1. σε όσους διεκδικούν δικαιώματα κυριότητας καθώς και στους τυχόντος 
ενυπόθηκους δανειστές και τρίτους γενικά διεκδικητές πάνω στην 
έκταση 6.737 μ 2 που απαλλοτριώθηκε με την υπ’ αριθ. 162/Φ317/ 
2.6.89 απόφαση του Νομάρχη Σερρών (ΦΕΚ 458/30.6.89 τ. Δ ) για 


στρατιωτικές ανάγκες, στην περιοχή Παλαιοκάστρου Νομού Σερρών ότι 
η αποζημίωση που καθώρισε το Μονομελές Πρωτοδικείο Σερρών με 
την υπ’ αριθμόν 33/1568 ΑΠΑΛ 32/1990/91 απόφασή του για τα 
ακίνητα και τα υπερκείμενα αυτών όπως φαίνονται στο με ΑΚ. 1318/Γ 
κτηματολογικό διάγραμμα και στον αντίστοιχο κτηματολογικό πίνακα 
που συντάχθηκε σύμφωνα με το άρθρο 24 του Ν.Δ. 797/71 και θεωρή- 

1 θηκε νομότυπα, έχει κατατεθεί στο Παρακαταθηκών και Δανείων και 
έχει εκδοθεί το υπ’ αριθμόν 1584/4.8.92 Γραμμάτιο Σύστασης Παρα- 

2 καταθήκης συνολικού ποδού δρχ. ενός εκατομμυρίου τριακοσίων σαρά¬ 
ντα επτά τετρακοσίων (1.347.400). 

2. Η αποζημίωση αυτή θα καταβληθεί στους κατά τον Νόμο δικαιού- 
χους. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1992 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦- 

Αριθ. Φ.913.3/36/μ/8952 (2) 

Γνωστοποίηση παρακατάθεσης αποζημίωσης για την απαλλοτρίωση 
έκτασης στην περιοχή Κυργίων Ν. Δράμας. 

Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α) Το Νομοθετικό Διάταγμα 797/71 «Περί Αναγκαστικών Απαλλο¬ 
τριώσεων», 

β)Την υπ’ αριθ. Πρωτ. Υ. 1505/4.9.91 (ΦΕΚ 702/4.9.91 τ. Β’) 
κοινή απόφαση του Πρωθυπουργού και Υπουργού Εθνικής Αμύνης σχε¬ 
τικά με την ανάθεση αρμοδιοτήτων Υφυπουργού Εθνικής Αμύνης στον 
Ιωάννη Σταθόπουλο, όπως τροποποιήθηκε με την υπ’ αριθ. Υ.1712/ 
4.3.92 κοινή απόφαση (ΦΕΚ 167/12.3.92 τ. Β') την ως άνω, γνω¬ 
στοποιεί: 

1. Σε όσους διεκδικούν δικαιώματα κυριότητας καθώς και στους τυ-· 
χόν ενυπόθηκους δανειστές και τρίτους γενικά διεκδικητές πάνω στην 
έκταση 2.779 μ 2 που απαλλοτριώθηκε με την υπ’ αριθ. 101/25.4.89 
απόφαση του Νομάρχη Δράμας (ΦΕΚ 281/11.5.89 τ. Δ’) για στρατι¬ 
ωτικές ανάγκες, στην περιοχή Κυργίων Νομού Δράμας ότι η αποζημί¬ 
ωση που καθώρισε το Μονομελές Πρωτοδικείο Δράμας με την υπ’ αριθ¬ 
μόν 29/91 απόφασή του για τα ακίνητα και τα υπερκείμενα αυτών 
όπως φαίνονται στο με ΑΚ. 1119/Γ κτηματολογικό διάγραμμα και 
στον αντίστοιχο κτηματολογικό πίνακα που συντάχθηκε σύμφωνα με το 
άρθρο 24 του Ν.Δ. 797/71 και θεωρήθηκε νομότυπα, έχει κατατεθεί 
στο Παρακαταθηκών και Δανείων και έχει εκδοθεί το υπ’ αριθμόν 
1583/4.8.92 Γραμμάτιο Σύστασης Παρακαταθήκης συνολικού ποδού 
δρχ. ενός εκατομμυρίου διακοσίων χιλιάδων εξακοσίων είκοσι 
(1.200.620). 

2. Η αποζημίωση αυτή θα καταβληθεί στους κατά τον Νόμο δικαιού- 
χους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1992 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦- 

Αριθ. 1140 (3) 

Παρακατάθεση αποζημίωσης για αναγκαστική απαλλοτρίωση στο 

Δήμο Καμποχώρων Ν. Χίου. 

Ο ΔΗΜΑΡΧΟΣ ΚΑΜΠΟΧΩΡΩΝ Ν. ΧΙΟΥ 
Ανακοινώνει ότι με το αριθ. 13649/23.7.1992 Γραμμάτιο συστά- 
σεως Παρακαταθήκης ποσού δρχ. 3.407.615 του Ταμείου Παρακατα¬ 
θηκών και Δανείων (Γραφείο Παρ/χών Χίου) παρακατατέθηκαν υπέρ 
του ιδιοκτήτη δικαιούχου Δημητρίου Σταμ. Φασουλάκη την καθοριαθεί- 
σαν αποζημίωση με την αριθ. 43/1595/150/1991, απόφαση Μονο¬ 
μελούς Πρωτοδικείου Χίου (διαδικασία προσωρινού προσδιορισμού 
αποζημίωσης από αναγκαστική απαλλοτρίωση) η αποζημίωση αυτή 
αφορά, την δυνάμει της υπ’ αριθ. 32/88 απόφασης Κοινοτικού Συμ¬ 
βουλίου της τέως Κοινότητας Βαβίλων Νομού Χίου που επικυρώθηκε 
με την ΕΣ 10547/27.9.1998 απόφαση του Νομάρχη Χίου κηρυ- 
χθείσα αναγκαστική απαλλοτρίωση για λόγους Δημόσιας ωφέλειας, 
υπέρ και με δαπάνες της Κοινότητας Βαβίλων Νομού Χίου της οποίας ο 
Δήμος Καμποχώρων Νομού Χίου, είναι η συνέχεια δύο αγροτεμάχια 
κείμενα στην περιφέρεια της τέως Κοινότητας Βαβίλων και τώρα ο Δή¬ 
μος Καμποχώρων Ν. Χίου και συγκεκριμένα α) έκταση 715,89 τ.μ. 
στη θέση «Γεφύρι» και β) έκταση 451 τ.μ. επίσης στη θέση Γεφύρι εικο- 
νιζομένων αμφοτέρων στα από 21.7.1988 τοπογραφικά διαγράμματα 
και κτηματολογικό πίνακα του συντάξαντος Αρχιτέκτωνα μηχανικού 
της ΤΥΔΚ Χίου, Νικολάου Τσιμπουρλή συνολικής έκτασης 1166,89 
τ.μ. περικλειωμένων του 1ου με τα στοιχεία ΑΖΗΘΑ και του δευτέρου 
με τα στοιχεία ΕΘΗΖΕ και συνορευομένων αμφοτέρων όπως λεπτομε¬ 
ρώς αναφέρεται στο παραπάνω σχεδιάγραμμα και στην απόφαση της 
απαλλοτρίωσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκειός, 6 Αυγούστου 1992 
Ο Δήμαρχος 

ΠΟΛΥΔΩΡΟΣ ΛΑΜΠΡΙΝΟΥΔΗΣ 


Αριθ. 1128 (4) 

Παρακατάθεση αποζημίωσης για αναγκαστική απαλλοτρίωση στο 
Δήμο Καμποχώρων Ν. Χίου. 

Ο ΔΗΜΑΡΧΟΣ ΚΑΜΠΟΧΩΡΩΝ Ν. ΧΙΟΥ 

Ανακοινώνει ότι με τα αριθ. 13651/23.7.1992 και 13650/ 
23.7.92 Γραμμάτια συστάσεως Παρακαταθήκης ποσών δρχ. 350.340 
και 819.300 αντίστοιχα του Ταμείου Παρακαταθηκών και Δανείων 
(Γραφείο Παρ/χών Χίου) παρακατατέθηκε υπέρ των εικαζομένων ιδιο¬ 
κτητών - δικαιούχων αποζημίωσης Μονής Αγίας Σκέπης Χαλκειούς 
και Νικολάου Μαρμαρινού αντίστοιχα η καθορισθείσα αποζημίωση με 
την αριθ. 63/434/41/1991 απόφαση Μονομελούς Πρωτοδικείου 
Χίου, (Διαδικασία προσωρινού προσδιορισμού αποζημίωσης από ανα¬ 
γκαστική απαλλοτρίωση).Η αποζημίωση αυτή αφορά, την δυνάμει της 
υπ’ αριθ. 64/1989 απόφασης Κοινοτικού Συμβουλίου της τέως Κοινό¬ 
τητας Χαλκειούς Νομού Χίου, που επικυρώθηκε με την ΕΣ 1496/89 
απόφαση του Νομάρχη Χίου και δημοσιεύθηκε στο αριθ. 922 (10253) 
13.1.90 φύλλο της ημερήσιας εφημερίδας «Χιακός Λαός» κηρυχθείσα 
αναγκαστικά απαλλοτρίωση δια λόγους δημόσιας ωφέλειας, υπέρ και 
με δαπάνες της Κοινότητας Χαλκειούς Νομού Χίου, της οποίας ο Δήμος 
Καμποχώρων Νομού Χίου, είναι η συνέχεια και ακίνητα κείμενα στην 
περιφέρεια της τέως Κοινότητας Χαλκειούς και τώρα Δήμος Καμποχώ¬ 
ρων Νομού Χίου και συγκεκριμένα α) ακίνητο έκτασης 273,10 τ.μ. επί 
του οποίου υφίσταται ερειπωμένο κτίσμα, που οριοθετείται ανατολικά 
και βόρεια με Κοινοτική οδό, δυτικά με οικία Π. Βίγκα και νότια με 
ερείπιο Ι.Μ. Αγίας Σκέπης (ιδιοκτησία Ν. Μαρμαρινού) και β) ακίνητο 
εκτάσεως 116,78 τ.μ. επί του οποίου υφίσταται ερειπωμένο κτίσμα, 
που οριοθετείται ανατολικά με Κοινοτική οδό, δυτικά με οικία Π. Βί¬ 
γκα, βόρεια με ερείπια Μαρμαρινού, και νότια με ερείπιο Κοινότητας 
Χαλκειούς και ακίνητο Εμμ. Μαυρίκου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκειός, 30 Ιουλίου 1992 
Ο Δήμαρχος 

ΠΟΛΥΔΩΡΟΣ ΛΑΜΠΡΙΝΟΥΔΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠΑ/4894 (5) 

Χαρακτηρισμός ως διατηρητέου του «Πύργου» που βρίσκεται στη Βα¬ 
ρεία Μυτιλήνης νήσου Λέσβου φερομένου ως ιδιοκτησία Ευάγγελου 

Πασιοϋρα και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός κασι άλλες σχετικές διατάξεις» (ΦΕΚ 91 Α’/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων Υπουργείου 
Αιγαίου» (ΦΕΚ 1 Α'/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

. 3 ; Το .υπ’ αριθ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158 Α'/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την υπ’ αριθ. 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου σχετικά με τις «Πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται από τους 
περιορισμούς της διάταξης του άρθρου 81, παρ. 1 του Ν. 1892/90 
(ΦΕΚ 741/Β/29.11.90). 

5. Την υπ’ αριθ. Υ 1495/28.8.91 απόφαση του Πρωθυπουργού 
«Σύσταση θέσεως Υφυπουργού στο Υπουργείο Αιγαίου» (ΦΕΚ 694/Β/ 
28.8.91). 

6. Την υπ’ αριθ. Υ 1499/29.8.91 απόφαση Πρωθυπουργού και 
Υπουργού Αιγαίου «Καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/30.8.1991). 

7. Του φάκελλο του θέματος τον οποίο κατέθεσε με αίτησή του ο εν¬ 
διαφερόμενος στο Υπουργείο Αιγαίου και έλαβε αριθ. πρωτ. 3247/ 
14.5.1992. 

8. Την από 24.6.1992 Αιτιολογική Έκθεση του Τμήματος Πολιτι¬ 
στικής Ανάπτυξης της Δ/νσης Περιφερειακής Ανάπτυξης του Υπουρ¬ 
γείου Αιγαίου, για τον χαρακτηρισμό ως διατηρητέου του πύργου και 
τον καθορισμό ειδικών όρων και περιορισμών δόμησης αυτού, η οποία 
κοινοποιήθηκε στον ενδιαφερόμενο με το υπ’ αριθ. πρωτ. ΔΠΑ/3247/ 
24,6.1992 έγγραφό μας. 


9. Την από 17.7.1992 απάντηση του Ευάγγελου Πασιούρα (Αριθ. 
πρωτ. 4894/20.7.1992 Υπ. Αιγαίου) ο οποίος μας γνώρισε ότι δέχε¬ 
ται τον χαρακτηρισμό του κτιρίου του ως διατηρητέου, αποφασί¬ 
ζουμε: 

1. Χαρακτηρίζεται ως διατηρητέος ο Πύργος φερόμενος ως ιδιοκτη¬ 
σία Ευάγγελου Πασιούρα, που βρίσκεται στη Βαρειά Μυτιλήνης στη 
νήσο Λέσβο, όπως φαίνεται σημειωμένος, στο σχετικό πρωτότυπο τοπο¬ 
γραφικό διάγραμμα σε κλίμακα 1:1.000 που θεωρήθηκε από τη Προϊ- 
σταμένη του Τμήματος Πολιτιστικής Ανάπτυξης της Δ/νσης Περιφε¬ 
ρειακής Ανάπτυξης του Υπουργείου Αιγαίου με την υπ’ αριθ. 4894/92 
πράξη της και που συνοπτικό του αντίτυπο δημοσιεύεται με την πα¬ 
ρούσα απόφαση, διότι πρόκειται για κτίριο με αξιόλογα χαρακτηριστικά 
παραδοσιακά στοιχεία παραδοσιακή αντιπροσωπευτική μορφή κατα¬ 
σκευών της κατηγορίας αυτής, με ιδιαίτερο αρχιτεκτονικό - μορφολο- 
γικό - λειτουργικό και κοινωνικό ενδιαφέρον. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, (αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, η ενίσχυση του φέροντα οργανισμού, ο εκ¬ 
συγχρονισμός των εγκαταστάσεων, η εσωτερική διαρρύθμιση, η αλ- 
λαγή χρήσης καθώς και επεμβάσεις για λόγους λειτουργικούς εφ’ όσον 
δεν (αλλοιώνεται ο αρχιτεκτονικός χαρακτήρας του χαρακτηριζομένου 
ως διατηρητέου κτιρίου. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση των χώρων του κτιρίου μετά από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

5. Για οποιαδήποτε οικοδομική εργασία στο εξωτερικό και εσωτερικό 
του χαρακτηριζομένου ως διατηρητέου κτιρίου και του περιβάλλοντος 
χώρου του απαιτείται η έγκριση της Επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ). 

6. Η ισχύς της παρούσης απόφασης αρχίζει από της δημοσιεύσεώς 
της στην Εφημερίδα της Κυβέρνησης. 

Η απόφαση αυτή να δημοσιευθεί με το τοπογραφικό διάγραμμα που την συ¬ 
νοδεύει στην Εφημερίδα της Κυβερνήσεως. 

Μυτιλήνη, 29 Ιουλίου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Αριθ. 9345/οικ. (6) 

Τροποποίηση του ρυμοτομικού σχεδίου της πόλης Καβάλας στην οδό 
Δοξάτου (Αγ. Παρασκευή). Φ.Π. 6-7. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 Ν.Δ. «περί σχεδίων πόλεων και κωμών 
του Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1986, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986 Έγκριση τροπο- 

ποιήσεως σχεδίων πόλεων και καθορισμός όρων δόμησης από τους Νο- 
μάρχες. * 

4. Την 2518/7.3.89 (ΦΕΚ 163Δ-/17.3.1989) απόφαση Νο¬ 


μάρχη Καβάλας για την αναθεώρηση του σχεδίου της πόλης Καβάλας. 

5. Την υπ’ αριθμ. 321/1991 απόφαση του Δημ. Συμβουλίου. 

6. Την υπ’ αριθμ. 1/244/18.6.1992 γνωμοδότηση του Συμβ. 
Χ.Ο.Π. Ν. Καβάλας, αποφασίζουμε: 

Εγκρίνεται η τροποποίηση του εγκεκριμένου σχεδίου της πόλης Κα¬ 
βάλας στην οδό Δοξάτου όπως φαίνεται στο συνημμένο στην απόφαση 
διάγραμμα που θεωρήθηκε από τον Πρ/νο ΤΠ και ΠΕ Ν. Καβάλας. 

Η απόφαση αυτή με το διάγραμμα να δημοσιευθεί στην Εφημερίδα της Κυ¬ 
βέρνησης και ισχύει από την ημέρα της δημοσίευσης. 

Καβάλα, 3 Αυγούστου 1992 
Ο Νομάρνης 

ΑΘΑΝΑΣΙΟΣ ΠΑΡΤΑΛΗΣ 




9254 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 





9255 
















9256 

ΔΙΟΡΘΩΣΕΙΣ ΣΦΑΛΜΑΤΩΝ 


ΦΕΚ 834/14.8.92/τ. Δ') αντικαθίσταται το εσφαλμένο υπόμνημα του 
διαγράμματος με το ορθό, που έχει ως εξής: 


Στη X 7001/92 απόφαση Νομάρχη Αχαΐας που δημοσιεύθηκε στο 


(Από τη Νομαρχία Αχαΐας) 

